እናም ኢህአዴግ ነፍሴ… በቀጣዮቹ 6 ወራት ምን ለማከናወን እንዳሰበ በዝርዝር እንዲነግረን እንሻለን። (“የግጭት ጠንሳሾችን” ከማሰር ውጭ!) ያሰበውንስ በ6 ወር ውስጥ ያሳካዋል ወይ? ወይስ እንደተለመደው 4 ወር ይጨምራል? ይሄን ሁሉ ያለ ምክንያት አላነሳንም። መንግሥት ባለፈው ዓመት የአስቸኳይ ጊዜ አዋጁን ከ10 ወራት በኋላ ሲያነሳ፣ተመልሰን ወደ ቀውስ ውስጥ ነው የገባነው? (ያልተሰራ ሥራ ነበር ማለት ነው!) የአሁኑስ? ከቀድሞው እንዴትና በምን ይለያል? ልብ በሉ! ከ6 ወራት በኋላ የተባለው ውጤት ባይገኝ፣ ኪሳራ ላይ የሚወድቀው ኢህአዴግ መራሹ መንግስት ብቻ አይደለም፡፡ ሁላችንም ነን፡፡ ሙሉ ጦቢያ! (ዓለም ዓይኑ እኛ ላይ ነው!) ከዚያም በላይ ግን የቀውስ አዙሪት ውስጥ እንገባለን። ይሄ እንዳይሆን---አሁኑኑ ብንፋጠጥ ነው የሚሻለው። እናም ልማታዊ መንግስታችን… በአስቸኳይ ጊዜ አዋጁ ለማከናወን የሻተውን ወይም ያቀደውን በዝርዝር ይንገረን። ከምሬ ነው--- ከአስቸኳይ ጊዜ አዋጁ የምናተርፈው ምን እንደሆነ በግልፅ ማወቅ አለብን። በዚህ አዋጅ ምክንያት የምናጣቸው (የምንነጠቃቸው!) መሰረታዊ ህገ-መንግሥታዊ መብቶች ብዙ ናቸው፡፡ አንድ ነገር ስናጣ ደግሞ የምናገኘው ነገር መኖር አለበት። ለምሳሌ ሰላምና መረጋጋት… መልካም አስተዳደር…ፍትሃዊ የሃብት ተጠቃሚነት…የህዝብ ለህዝብ ግንኙነት---ዲሞክራሲ..የፖለቲካ ምህዳሩን ማስፋት--የታሰሩ ፖለቲከኞች መፍታት---ወዘተ--
